


Felhasználói dokumentáció

Peaceful Paradise

Recepció alkalmazás felhasználói dokumentáció:



* „Guest arrives” menüpont: Ezen az oldalon a recepciós megtekintheti az aznapra fenntartott foglalásokat. Az oldal tetején egy keresősáv használatával leszűkítheti a ma érkező vendégek neveit. Ha sikerült kiválasztani egy vendéget, akkor a jobb oldalon megjelennek a foglalás részletei. Itt látható a szoba típusa, vendégek száma, vendég adatai, ár stb. ezen az oldalon választhat a recepciós, hogy a vendég becsekkoláskor szeretne fizetni vagy majd távozáskor. Ha az előbbi a helyzet, akkor azt is kiválaszthatja, hogy kártyával vagy készpénzzel fizetne-e a vendég. Ha készpénzzel fizet a vendég, akkor a recepciósnak rögzítenie kell a kapott pénzösszeget, ezután megjelenik a visszajáró összege, és már kész is a becsekkolás.
* „Guest leaves” menüpont: Ezen az oldalon is megtalálható egy keresősáv ahol az előző oldalhoz hasonlóan lehet keresni a vendégnevek között, annyi különbséggel hogy itt azoknak a vendégeknek a nevei jelennek, meg akik a hotelünkben tartózkodnak. Vendég választása után megjelennek költségei, amelyeket kiadott a nálunk töltött ideje alatt. Ez tartalmazza az ellátási költségeket, ha a vendég úgy döntött, hogy távozáskor fizet. Ez előző oldal mintáján itt is van egy fizetési interfész, amely szinte ugyanúgy működik csak itt nincs később fizetési opció.
* „Edit reservation” menüpont:: Ezen az oldalon megjelennek a jövőbeli foglalások, és persze azok a foglalások, amelyek már be csekkoltak. A recepciós ezeket a foglalásokat tudja szerkeszteni. Itt lehet foglalásokat törölni is. Egy foglalás szerkesztése vagy hozzáadása esetén figyelembe kell venni azt, hogy van-e szabad szoba a választott típusból a megfelelő időintervallumra. Itt megjelenik az ára a foglalásnak, és a felhasználó szintje, amely azzal növekszik, ha foglal egy szobát a hotelünkben. Minél nagyobb szintet ér el egy vendég annál nagyobb kedvezményt kap a következő foglaláshoz. Ezen az oldalon új vendéget is hozzá lehet adni, erre azért van szükség, mert ha egy vendég a recepciónál szeretne foglalni és még nem szállt meg nálunk, akkor nem szerepel a nyilvántartásunkban és itt kell fel vennie a recepciósnak.
* „Consumption” menüpont: Ezen az oldalon is megjelenik a keresősáv. És a nevek választása után láthatóak lesznek a kiválasztott foglaláshoz rendelt fogyasztások. Amelyeket törölni is lehet ezen az oldalon. Itt megjelenik a fogyasztások összesített ára is. Az oldal jobb oldalán láthatóak a fogyasztási lehetőségek. Ezekre kattintva hozzáadjuk a kiválasztott foglaláshoz. Megtalálható egy „Filter” gomb, amellyel le lehet szűkíteni a megjelenített fogyasztási lehetőségeket. Ezen az oldalon hozzá lehet még adni további fogyasztási lehetőségeket, meg kell adni ehhez a típusát, az árát és a nevét. Az „Edit items” gomb megnyomásával felugrik egy ablak, amelyben szerkeszteni lehet a már létező tételeket. A típus és a név kiválasztása után megjelennek a kiválasztott tétel adatai, amelyeket itt lehet szerkeszteni.
* „Ratings/Reports” menüpont: Ezen a menüponton megtekintheti a recepciós a weboldalról beérkezett hiba jelentéseket, vagy a hotelre érkezett értékeléseket.
* „Logs” menüpont: Ez az oldal a naplózás megjelenítésére szolgál. Itt látható a felhasználói napló, amelyben a bejelentkezéseket, jelszó változtatásokat, felhasználói adatok szerkesztések szerepelnek. A foglalási naplóban pedig a szobafoglalások, a foglalások szerkesztése, törlése és a be és ki csekkolások szerepelnek.


Weboldal felhasználói dokumentáció:

A weboldal kezelése rendkívül egyszerű, hiszen az egészet logikusan és tudatosan építettük ki. Mindenen egyedi a design, tükrözi a luxust, a hotel arculatát, viszont nem hivalkodó, ezáltal megtartva azt az etikus határt, amitől nem lesz zavaró a felhasználó számára az élmény. Átlátható a felület, mindenki el tud igazodni rajta, attól függetlenül, hogy foglalni szeretne az oldalon, vagy csak ámuldozni a hotel szépségében.

A weboldal 6 részre bontható:

* Nyitó oldal (***Home***): Ez fogadja a felhasználót, stílusos és magával ragadó. Általános információkat tartalmaz a hotelről, legyen szó a szolgáltatásokról, a szobákról, vagy a hotel méretéről és adottságairól. Természetesen innen is el lehet jutni a többi oldalra, nem muszáj a navigációs sávot használni. Az oldal célja, hogy felkeltse a felhasználó érdeklődését, és maradásra bírja minél tovább.
* Kaszinó (***Casino***): Design oldal, a kaszinót ismerteti, hiszen minden valamire való luxushotelben van legalább egy 2000m2-es játékterem ahol végtelen pénzeket lehet elkölteni.
* Foglalási oldal (***Book***): Itt lehet szobát foglalni, funkcionalitás szempontjából talán a legfontosabb oldal. Alapból ki van listázva az összes elérhető típusú szoba, így bárki meg tudja nézni a lehengerlő választékot.   
  A foglalás menete a következő:

1. Be kell írni, hogy hány főre szeretnénk foglalni (külön a felnőtt és gyermek adatokat) illetve, hogy mettől meddig szeretnénk maradni (*check-in*, *check-out*). Ez után elkell indítani a keresést
2. A rendszer a megadott adatoknak megfelelően felajánlja az elérhető szobákat. Összesen 50 szoba elérhető a szállodában 10 különböző típusból, így biztosak vagyunk benne, hogy mindenki megtalálja a számára legmegfelelőbbet. A szobák közötti különbséget a méretük illetve felszereltségük adja (legyen szó teraszról, jakuzziról vagy házimozi szobáról).
3. A következő lépés miután kiválasztottuk a legszimpatikusabb szobát az ellátás kiválasztása. 3 opció elérhető: teljes ellátás (reggeli+ebéd+vacsora), félpanzió (reggeli+vacsora), és csak reggeli.
4. Ezt követően a foglalónak meg kell adnia a személyes adatait, elérhetőségét (valós adatoknak kell lenniük különben, visszavonjuk a foglalást). Illetve ezen az oldalon van lehetősége megjegyzést írni a foglalás mellé (van-e valamilyen különleges kívánság, ételallergia vagy hasonló).
5. A legutolsó lépés pedig a foglalás véglegesítése: minden adat áttekinthető egy helyen, illetve javítható, ha véletlenül el írt valamit az ügyfél. Természetesen még itt is visszavonható a foglalás, ha meggondolta volna magát a felhasználó. A véglegesítéshez szükséges elfogadni az Adathasználati menüpontot (Terms and Conditions & Privacy Policy) amely egyaránt biztosítja a megrendelőt és minket. Ha mindezzel megvagyunk, és leadta a foglalást rendszerünkben emailben fog kapni egy visszaigazolást róla.

* Étterem (***Restaurant***): Ezen az oldalon található meg a teljes menü. A 3 michelin csillagos éttermünkben minden megtalálható mi szem szájnak ingere. Garnélás előételek, különleges levesek, bárány Wellington vagy Spareribs, Crème brûlée vagy trüffel: csak a képzelet szab határt.
* Kapcsolat és Vélemények (***Contact Us*** & ***Rate Us***): A kapcsolat oldalon léphetnek velünk kapcsolatba a felhasználók: név és email cím megadása után leírhatják problémájukat, amire mi hamar időn belül reagálunk is emailben. A Vélemények oldalon pedig megoszthatják a tapasztalataikat, élményeiket, mint egy Booking Értékelés oldalon. Ezek mindenki számára nyílvánosak, úgyhogy érdemes óvatosan fogalmazni.
* Regisztráció / Bejelentkezés (***Sign-in***): Az oldalon lehet szobákat foglalni regisztráció nélkül, de persze ha tehetjük, használjuk a regisztrációt, ha még nincsen fiókunk. Több előnnyel is jár ez a funkció: a fiók felületen láthatjuk és módosíthatjuk fiókunk adatait (amelyek foglaláskor felhasználásra is kerülnek automata kitöltéssel) továbbá egy másik felületen elérhetőek lesznek saját foglalásaink (amiket le is tudunk mondani). Fontos kiemelni, hogy a regisztrációhoz szükséges email hitelesítés, amellyel a csalók kivédése a cél. Említésre méltó még a hűségprogramunk, vagyis a regisztrált tagok bizonyos mennyiségű foglalás után kedvezményt kapnak (pl. 3 után -5%). Ha véletlenül pedig elfelejtettük fiókunk jelszavát, van lehetőség jelszó visszaállításra is természetesen.