**Peaceful Paradise**

*Kálmán Dávid, Roncz Gábor, Vass Kornél*

1. Tartalomjegyzék

[2 Ötletelés 4](#_Toc100306619)

[2.1 A projekt témájának kigondolása 4](#_Toc100306620)

[2.2 A projekt nevének története 4](#_Toc100306621)

[2.3 Tökéletes arculat és logók 4](#_Toc100306622)

[2.3.1 Teljes logó 5](#_Toc100306623)

[2.3.2 Kis logó 5](#_Toc100306624)

[2.3.3 Szlogen 5](#_Toc100306625)

[2.4 Megvalósítás módjának kigondolása 5](#_Toc100306626)

[2.4.1 Programozási nyelvek – de melyik? 6](#_Toc100306627)

[2.4.2 Feladatkörök – ki és mit? 6](#_Toc100306628)

[3 Az alapok lefektetése 7](#_Toc100306629)

[3.1 Az adatbázis 7](#_Toc100306630)

[3.1.1 Reservation - Foglalás 7](#_Toc100306631)

[3.1.2 Room - Szoba 8](#_Toc100306632)

[3.1.3 Customer - Vendég 8](#_Toc100306633)

[3.1.4 Codes - Kódok 9](#_Toc100306634)

[3.1.5 Servicetype - Ellátás 9](#_Toc100306635)

[3.1.6 Consumption - Fogyasztások 9](#_Toc100306636)

[3.1.7 Storage - Raktár 10](#_Toc100306637)

[3.1.8 Reports - Hibajelentések 10](#_Toc100306638)

[3.1.9 UserLog/ReservationLog - Felhasználói és Foglalás naplózás 10](#_Toc100306639)

[3.1.10 Ratings - Értékelések 11](#_Toc100306640)

[4 A weboldal 12](#_Toc100306644)

[4.1 Home 12](#_Toc100306645)

[4.2 Casino 12](#_Toc100306646)

[4.3 Book 12](#_Toc100306647)

[5 Recepció alkalmazás 14](#_Toc100306648)

[5.1 Models mappa 14](#_Toc100306649)

[5.2 Views mappa 14](#_Toc100306650)

[5.3 Az alkalmazás működése 14](#_Toc100306651)

[5.3.1 Az állandó elemek 14](#_Toc100306652)

[5.3.2 Vendég érkezik 15](#_Toc100306653)

[5.3.3 Vendég távozik 16](#_Toc100306654)

# Ötletelés

## 2.1 A projekt témájának kigondolása

A projekt kezdetekor a legnagyobb és legnehezebb feladatot a téma megtalálása jelentett. Mit is akartunk csinálni szakdolgozatként? Egy olyan témakört szerettünk volna találni, amelyik minden csapattagnak megfelel, amivel mindenki tud azonosulni. Az eredeti elképzelésünk szerint egy városnak az oldalát csináltuk volna meg, ahol szinte minden elérhető lett volna, legyen szó hotelről, reptérről vagy kaszinóról. Természetesen mindegyikhez saját oldal tartozott volna. Ám erre hamar ráeszméltünk, hogy nem tudnánk teljesíteni a küldetést, enyhén túlvállaltuk volna magunkat. Tanárainkkal konzultálva arra a következtetésre jutottunk, hogy bőven elég lesz egy hotel weboldala komplex foglalási rendszerrel és hozzá egy WPF-es recepciós alkalmazás.

## 2.2 A projekt nevének története

Miután kitaláltuk, hogy „saját” hotelt fogunk csinálni, a következő egyből felmerülő probléma a név volt. Hogy is kellene elneveznünk egy képzeletbeli hotelt? Vagy egyáltalán mi alapján? Egy hosszú délutáni diskurzus után találtuk ki: ***Peaceful Paradise***. Mivel luxushotel, így a névnek passzolnia kellett az arculathoz. Egyszerre lett elegáns és magával ragadó. Egyszerre sugároz nyugalmat és kényelmet. Tökéletes.


## 2.3 Tökéletes arculat és logók

A fantasztikus nevet követően természetesen szükségünk volt fantasztikus logókra, amelyek az arculat alapját határozzák meg. Ezek megvalósítására különböző logó készítő oldalakat használtunk. Körül néztünk több helyen és így találtuk meg a végleges logókat körülbelül szeptember végére (persze ahogy teltek a hónapok egy-kettő vágáson keresztül mentek).

### 2.3.1 Teljes logó

Ez lett az arculat fő logója. Megtalálható rajta az ikonunk, *az arany madár*, amely a luxust és a megbízhatóságot szimbolizálja. Továbbá a hotel neve ugyan olyan stílussal feltüntetve. A fekete háttér is jó választás volt, hiszen nagyon jó kontrasztot ad az átmenetes arany színnel. A logót rendes nézetben az oldalon, a navigációs sávon illetőleg emailekben használjuk.

### 2.3.2 Kis logó

A fő logó mellé csináltunk egy kisebb, univerzálisabb logót, amelyet a weboldal telefonos nézetében használunk a navigációs sávon megjelenítve a rendes logó helyett (hiszen az piciben nem férne ki és nem is nézne ki jól), továbbá a projekt ikonjaként is szolgál, mert csak *az arany madár* található meg rajta.

### 2.3.3 Szlogen

Az arculathoz hozzátartozik még a projektünk szlogenje is: „*Who’s prepared to pay the price for a trip to Paradise*?”. Azaz magyarra fordítva: „*Ki áll készen megfizetni az árát egy útnak a Paradicsomba*?”. Sajnos a hosszúsága miatt nem fért rá a logóra, így csak a főoldalon használjuk, illetve egy kettő emailben.

## 2.4 Megvalósítás módjának kigondolása

Még mielőtt nekifogtunk volna a projektnek, ki kellett találnunk milyen technológiákat, programnyelveket szeretnénk használni, illetve fel kellett osztanunk a feladatokat, hogy ki min fog dolgozni.

### 2.4.1 Programozási nyelvek – de melyik?

A WPF alkalmazásnál adva volt a ***C#*** nyelv használata, viszont a weboldalnál aránylag sokat gondolkodtunk, hogy a számtalannyi tanult programozási nyelv közül melyik(ek)et fogjuk használni. Végül a választásunk a ***Full-Stack PHP***-ra esett. Hogy miért? Mert akkor ez tűnt a legszimpatikusabbnak, mindenkinek a csapatból. Nincs külön Frontend és Backend, egyben fejlesztünk mindent (ami, mint később kiderült, sok mindenben megkönnyítette a dolgunkat). Természetesen kiegészítésként gondoltunk a natív JavaScriptre is.

### 2.4.2 Feladatkörök – ki és mit?

Előzetes elképzeléseink szerint a feladatkörök felosztása az alábbiak szerint alakult volna:

* Weboldal: Kálmán Dávid, Roncz Gábor
* WPF alkalmazás: Vass Kornél

Ezeket a fő irányvonalakat meg is tartottuk az egész projekt alatt. Értelemszerűen, ha kényes témáról volt szó arról együtt döntöttünk, illetve mindig kikértük a másik véleményét és segítettünk egymásnak.



# Az alapok lefektetése

## Az adatbázis

Ahhoz hogy a megfelelő adatokat egyszerűen elérjük szükségünk volt egy nagyon kifinomult, precíz adatbázis, amely mindent tartalmaz, amire szükségünk van. Végül, többszöri megfontolás és módosítás után ez lett a végleges változata:

### Reservation - Foglalás

A foglalás tábla az adatbázisunk gyökeres gerince. Mindenféle nézőpontból a középpontba helyezhető és rangsorban is az első helyen áll. A munka legeslegelején még csak egy csonka szerkezettel rendelkezett. A folyamat során többször is átesett radikális változtatásokon mire elnyerte végleges formáját. A tartalma főbb részét természetesen a foglalás rögzítéséhez szükséges adatmezők teszik ki. Mindemellett pár idegen kulcson felül, valamint a recepció alkalmazáshoz létfontosságú „IsCheckedIn” nevezetű cella, amiben értelem szerűen azon információt őrizzük, hogy az adott vendégünk megérkezett-e már avagy sem. Ebben a táblában fellelhető az ár mező is, amelyet úgy kapunk, hogy a szobaár és az ellátás árának az összegét megszorozzuk az éjszakák számával. Ha esetleg a vendég már elérte azt a szintet, hogy kedvezményt kap akkor csak annak levonása után kerül az adat a táblába.

### Room - Szoba

A szoba táblánk mondhatni a második legfontosabbnak tekinthető felhasználási szempontokból. A feladat folyamán hosszas beszélgetés után arra a döntésre jutottunk, hogy egy típusú szobából tíz darabot tartunk fent, melyekből választható kettő, illetve négy férőhelyes. Mindemellett további szabványos információkat tartunk számon, mint például az adott szoba ára, leírása, megnevezése és a weboldalon megjelenő fényképek hivatkozásai. Ugyanakkor a legfőbb sajátosságok is rendelkezésre állnak az adatbázisunkban, amikre úgymond egy kis ráadásként tekintünk a különböző információk mellett. Ehhez a táblához kapcsolódik a legbonyolultabb lekérdezésünk, amely abból áll, hogy lekérjük azokat a szobákat, amelyek szabadok az adott időpontban és megfelelnek a vendégek számának is. Számos próbálkozás és több órás ötletelés után pedig végre létrehoztuk a megfelelő függvényt.

### Customer - Vendég

A vendég táblánk eredetileg sokkal kisebbnek és jelentéktelenebbnek indult, azonban később a regisztráció és bejelentkezés bonyolította ilyen mértékűre. Csakhogy nem csak ez a két funkció okán kellett további bővítéseket alkalmazni. Kitaláltunk egy egyszerű prémiumokkal járó rendszert, mivel szerettük volna valahogy jutalmazni a visszatérő vendégeket. Ennek a funkciónak a megvalósítására hoztuk létre a „LEVEL” nevezetű mezőt, ami három különböző szintet tartalmazhat (gold, platinum, diamond) a foglalási számoktól függően, amelyet a „ReservationNumber” cellában tárolunk. Itt fellelhető meg a jelszó mező is, amely nyilvánvalóan a bejelentkezéshez szükséges, ez a mező a felhasználó által választott jelszó md5-ös titkosítása. Vannak olyan esetek is mikor a felhasználónév és a jelszó üresek, ez akkor történik, ha a látogató nem regisztrál, hanem „vendég” módban foglal. Először az aktiválásokhoz használt tokeneket és kódokat ebben a táblában tároltuk el azonban később ráeszméltünk arra, hogy észszerűbb lenne ezeket a saját táblájukban tárolni.

### 3.1.4 Codes - Kódok

A kódok táblában a regisztráció, elfelejtett jelszó, és az email változtatás validálásához szükséges kódokat tároljuk. Megtalálható a kód lejárata, amely típusonként változik, és fellelhető itt egy idegen kulcs, amely egy-egy sort egy-egy vendéghez rendel. Egy látogatónak egyféle kódból csak egy darab lehet, ezeket mindig vizsgáljuk, és ha a rendelkezik már egy kóddal az adott típusból, akkor azt szükség szerint lecseréljük. Maga a kód egy random generált számokból és betűkből álló karaktersorozat.

### Servicetype - Ellátás

Ez a tábla az egyik legegyszerűbb és legegyértelműbb tábla az adatbázisunkban. Mindössze három adatot tartalmaz, amelyekből egy csak egy azonosító, amelyet felhasználunk a foglalások táblában is. A következő mezője az ár, amely magától értetődően az adott ellátási típus árát tárolja. Az utolsó cella pedig a típus nevét foglalja magába. Ebben a táblában összesen háromfajta ellátás közül lehet választani (Csak reggeli, félpanzió és teljes panzió).

### Consumption - Fogyasztások

Ebben a táblában a vendégek által fogyasztott ételeket italokat tároljuk. Tartalmaz egy „CustomerID” idegen kulcsot is, amely jelzi, hogy melyik foglaláshoz tartozik az adott rekord. Továbbá megtalálható benne az ára is a fogyasztott tételeknek, amelyet a vendég távozásakor fizetnie kell a recepciónál. Az adatok és a fogyasztási lehetőségek eléréséhez a „storage” táblát használjuk. Eredetileg kapcsolódott volna az előbb említett adattárolóhoz, de a recepció alkalmazásban a vendég érkezése oldalon található „Fizetés távozáskor” gomb miatt, et az ötlelet elvetettük. Ez azért történt, mert ha ezt az opciót választja a vendég, akkor a fogyasztások táblában tároljuk az ellátás költését is, és ebben az esetben nem tartozik hozzá a „raktár” táblából idegen kulcs.

### Storage - Raktár

Az eredeti adatbázis tervben ez a tábla még nem szerepelt, de idő közben a weboldalnak és a recepció alkalmazásnak is szüksége volt arra, hogy létrehozzuk ezt az adattárolót. Tartalmazza az egyes tételek nevét és árát is, és megjelenik egy típus mező is. Ezt a weboldalon az Étterem fülön használjuk, e cella segítségével tudjuk külön megjeleníteni az ételkategóriákat, ezen rekordokhoz tartozik egy kép is, amelyre az „ImageURL” mező hivatkozik. A recepció alkalmazásban pedig szűrni lehet a tábla tartalmában ennek a mezőnek a segítségével.

### Reports - Hibajelentések

Ez a tábla a weboldalon található „Contact us” menüpontban küldött üzeneteket tartalmazza. A felhasználó email címét, nevét, a felhasználó által nyújtott hibaleírást, és a küldés időpontját tartalmazza. Ha egy vendég küld egy hibajelentést arról emailben értesülünk, és az ügyfél is kap egy visszaigazoló emailt, miszerint sikeresen elküldte az üzenetét.

### UserLog/ReservationLog - Felhasználói és Foglalás naplózás

Ezek a táblák is a munkánk második felében kerültek az adatbázisba. A weboldal használata során egy felhasználó többször is belekerül ezekbe a naplózásokba, például: mikor bejelentkezik, szobát foglal, vagy ha hibajelentést küld. Ezen táblákba egy beépített eljárással szúrjuk be a rekordokat. Ez a függvény négy paramétert kap, először is az aktuális felhasználó nevét, majd az, hogy milyen műveletet hajtott végre a vendég, ezek után a cselekvés időpontját, majd végül, de nem utolsó sorban a legfontosabb tényező, hogy melyik táblába kell beszúrni a létrehozott rekordot. A recepció alkalmazásban az adminisztrátor megtekintheti ezeknek a tábláknak a tartalmát. Eredetileg ezek a táblák kapcsolódtak volna a megfelelő fő táblákhoz viszont később ráeszméltünk, hogy mikor egy felhasználót vagy foglalást törlünk, akkor ki kellene törölni az ahhoz tartozó naplózási tételeket is. Viszont ez pedig pont a naplózás szöges ellentét lenne akkor, mivel a lényege, hogy mindent meg lehessen találni és le lehessen követni.

### 3.1.10 Ratings - Értékelések

Weboldalunk „Rate us” fülében küldött értékeléseket tartalmazza ez a tábla. Szintén tartalmazza a felhasználó nevét és természetesen email címét is. A következő mező a vendég által írt üzenet. Ezen az oldalon megtalálható egy csúszka melyen kiválasztható, hogy a látogató egy egytől ötös skálán mennyire élvezte nálunk töltött idejét. Ez a tábla nem tartalmazza a vendégek tábla idegen kulcsát, mert bárki értékelheti a szállodánkat, és nem csak olyan emberek, akik már szerepelnek a nyilvántartásunkban.




# A weboldal




## Home

A „Home” másnéven a kezdőlap az oldalunk úgymond bevezető, ízelítő része. Tulajdonképpen az itt található tartalmak mind azt a célt szolgálják, amit egy hotel kezdőlapja, marketing. Az emberek ezt a lapot fogják legelőszőr megtalálni, szóval értelemszerűen hívogatónak és elegánsnak kellett megvalósítanunk. Mindezekből adódóan nagyon oda szeretett volna figyelni az egész csapat a stílusra, többek között ez okozta azokat a diskurációkat, amik következménye lett a teljes újratervezés. Az elején kezdett kialakulni egy kezdeti kinézet, amit végül teljesen elvetettünk és újra gondoltuk az egészet, körülbelül ezen még egyszer átestünk. Már-már az egész projektünk kezdett az utolsó hajrába közelíteni mikor a kezdőlapunk elnyerte a végleges megjelenését.   
Tartalmilag nagyvonalakban azt lehet nyilatkozni, hogy minden menüpontból felölel egy kisebb részletet.

## Book

A Book azaz a foglalás oldalunk hasonlóan a kezdőlapunkhoz átesett rengeteg változtatáson a munkafolyamat során. Azonban ebben az esetben nem a dizájn volt a legfőbb problémánk. Először is, nagyon jól tudtuk azt, hogy az elérhető szobák keresésére egy rendkívül komplex adatbázis lekérdezést kell megírnunk. Tehát az első problémába itt ütköztünk, ennek ellenére viszonylag hamar sikerült kieszelnünk egy olyan parancsot, amivel figyelembe vesszük a vendégek számát, érkezést, indulást, valamint a legfontosabb, hogy az ugyanazon napon távozó és érkező vendégeket is számolásba vettük. Amikor már azt hittük túl vagyunk a nehezén akkor jöttünk csak rá, hogy mielőtt még a vendég rákeres az adataival az elérhető szobákra előtte még a kínálatunkból egy-egy típusú szobát meg kell jelenítenünk és ezután természetesen folyamatosan jöttek a különböző ötleteink és az azokkal járó problémák is. Körülbelül 2-3 egymást követő napon keresztül a téli szünetben folyamatosan ezzel foglalkoztunk, amire is elkészült az elérhető szobákra keresésnek az „alfa” verziója. Ennek dacára koránt sem voltunk kész a foglalási rendszerünkkel. Ezután kellett még kialakítanunk a folyamatát a foglalásnak, ahol bekérjük a vendég által kívánt ellátás típusát, valamint a vendég adatait.

### Folyamatábra



Személyes adatok


Ellátás típusa

Foglalási adatok

Véglegesítés

Áttekintés


* Foglalási adatok

A foglalási adatok amint már a fentiekben említettem négy darab adatból állnak: Felnőttek száma, Gyerekek száma, Érkezés/Távozás dátuma. Miután a felhasználó megadta ezeket még nem kerül átirányításra, hanem az oldalon lévő szobák listája megváltozik és az elérhető szobák kerülnek megjelenítésre.

* Részletek és ellátás


A legmegfelelőbb típust kiválasztva rákattintunk a „Book Now” gombra, ami után megjelennek a részletei továbbá több kép róla, hogy biztosan el tudjuk dönteni, valóban megfelelő-e az igényeinknek a választott szoba. Mindezek mellett mielőtt tovább lépnénk lehetőségünk van kiválasztani milyen ellátásban szeretnénk az itt töltött idő alatt részesülni. Az alapértelmezett opció a csak reggeli, ahol értelemszerűen az ajánlott napi három étkezésből csak a „legfontosabbat” biztosítja a hotel. Következő lehetőség az úgynevezett félpanzió, ami esetében reggeli és vacsora tartozik az árba. Mindezek mellett a legutolsó opció a teljes ellátás, amit a nevéből kitalálhatunk, hogy mind a három főbb étkezés bele tartozik.

* Személyes adatok


A szoba részletei oldalon, ha minden megfelelő számunkra rákattintunk a „continue” gombra, ami után következik a személyes adatok megadása. Ellenkező esetben természetesen a „cancel” gomb segítségével bármikor visszavonhatjuk a foglalásunkat bármelyik lépésnél is vagyunk. A megadott feliratú beviteli mezőkbe magától értetődően szükséges kitölteni az űrlapot. Természetesen minden adatmező ellenőrizve van szóval képtelenség úgymond kijátszani a rendszert hiteltelen adatok beírásával. Tartozik ehhez az oldalhoz még egy megjegyzés mező is, ami azt a cél szolgálja, ha esetleg egy vendégnek szüksége van további kiegészítőkre vagy esetleg különleges kérése támadt a PP természetesen ezt erőforrásainak megfelelően próbálja is teljesíteni.

* Áttekintés

Miután helyesen megadtuk az adatainkat a következő oldalra lépve elénk tárul minden általunk választott opció és a foglalás minden fontosabb részlete. Ezen az oldalon lehetőségünk van minden adat szerkesztésére, valamint még természetesen itt is van lehetőségünk a foglalás visszavonására. Azonban, ha mindent átnéztünk és megfelelőnek találtunk szükséges elfogadni az alábbi feltételeket:

Ezzel igazság szerint csak a valóságban is használt felhasználói feltételeket továbbá az adatvédelmi irányelveket fogadjuk el ahogy azt a valóságban is tennénk. Ha bárkinek kétségei támadnának ezekkel kapcsolatban az arany szövegre kattintva bármikor áttekinthetik a több oldalas jogi alapokon nyugvó textust. Az apró részletekig való szinopszist követően végre rákattinthatunk a „Finalize Reservation” feliratú gombra, amivel véglegesítjük foglalásunkat és ha a rendszer is minden rendben talált az ellenőrzés után a megadott e-mail címre egy kisebb összesítő levelet küldünk egy amolyan nyugtaként, hogy a foglalás sikeresen megtörtént, természetesen ezt a weboldal is visszajelzi a vendégnek.

## Casino

A Casino egy statikus oldal, amely az arculat „szerves” részét képezi hiszen, ha már egyszer van egy 5 csillagos szállodának Michelin csillagos étterme, akkor van egy nívós, látványos és giccses kaszinója is. Az oldal szerepe nem más, mint a felhasználói figyelem megtartása, hogy igenis ezt a szállodát akarja választani, mert nálunk nem csak pihenési, de szórakozási lehetőség is rendelkezésre áll.

Az oldal általános információkat tartalmaz a létesítményről és felszereltségéről: minden megtalálható, mi szem szájnak ingere, legyen szó félkarú rablókról, Blackjackről vagy 3 féle Pókerről, centes tétektől kezdve egészen a milliós játékokig. Továbbá minden játékfajtához tartozik egy viszonylag rövid leírás, ismertető, hogyha esetleg a felhasználó nincs tisztában az adott dolgokkal, kedvet kapjon hozzá és még több pénzt költsön el nálunk. (A szövegekhez ihletet más nagy Hotelektől és Kaszinóktól vettünk, hogy megtartsuk a minőséget ezen a téren is.)

## Restaurant


Kezdetben a „restaurant” másnéven az étterem oldalunk csak egy úgynevezett tölteléknek terveztük, hogy alapvetően megfeleljünk a való életben megtalálható hotelek tematikájának. Nevezhetjük ezt az oldalt talán a legelsőnek, ami elkészült, mivel ekkor még a kezdőlapunk is csak tervezés alatt állt. Nagy hullámmal fogtunk bele ebbe a kisprojektbe, habár ennek a prioritása hamar el is törpült a többi feladataink közt. Gyorsan csináltunk neki egy alap kinézetet, amiről szerencsére nem készültek képernyőképek, hiszen ez nem volt túlságosan felvállalható. Időrendben a projekt háromnegyedénél tarthattunk, amikor is az adminisztrátor jogaival foglalkoztunk (felhasználók/foglalások szerkesztése). Ez idő alatt merült fel bennünk újra az étterem fogalma. Úgy gondoltuk több szerepet is kaphatna ez az oldal a megjelenésen kívül. A recepciós alkalmazásunkból jött az ötlet, hogy az ügyintézőnek a webalkalmazásban is legyen lehetősége az étterem ételei közül fogyasztást hozzáadni az adott foglaláshoz. A megvalósításban akadtak nehézségek a php programozási nyelv miatt ennek ellenére pár hibaüzenet után sikerült megvalósítanunk a

## Sign in / up

A hotel weboldalán a felhasználóknak lehetőségük van létrehozni egy fiókot, regisztrálni az oldalra, amely több előnnyel is jár, legyen szó akár visszatérő vagy új ügyfélről.

### Regisztráció (Sign up)

Amennyiben valaki regisztrálni szeretne az oldalra, az első lépés az, hogy kitölti a Sign Up űrlapot, amelyben alap adatokat kell megadni (név, email cím, jelszó). Ezt követően a felhasználói fiók bekerül az adatbázisba, ám állapota inaktív lesz, hiszen először aktiválni kell az adott email címen keresztül: a regisztrációkor a mellékelt email kiküldésre kerül, amelyben az arany színű gombra kattintva tudjuk befejezni a regisztrációt.

Érdemes kiemelni, hogy az aktiváló kód csak egy napig érvényes, tehát a lejárata után az inaktív fiók törlődik az adatbázisból.

Az email küldéséhez a php Mailer-t használtuk.

# Recepció alkalmazás

## Models mappa


A fájlszerkezetben található „Models” mappa tartalma az adatbázisban található táblákkal egyezik meg. Viszont itt egyel több fájl található, mint adatbázis tábla. Ennek az az oka, hogy a [3.1.9](#_UserLog/ReservationLog_-_Felhasznál) részben említett függvény meghívása egy külön fájlban helyezkedik el, ez csak azért van, így, hogy jobban átlátható legyen a mappaszerkezet és ne a két fájl valamelyikében kelljen keresgetni, hogy melyikbe, akarunk éppen beilleszteni. Mindegyik osztályban fellelhető az adott adatokhoz kapcsolódó lekérdezések. Ezek lehetnek törlés, beillesztés vagy frissítés is.

## Views mappa


Ebben a mappában a nevének megfelelően a „nézetek” vannak. Ezeknek az ablakoknak és oldalaknak a segítségével tud navigálni az alkalmazáson belül a recepciós.

## Az alkalmazás működése

### Az állandó elemek

Az alkalmazás egy egyedi fejléccel rendelkezik. Erre azért volt szükség, mert az alapértelmezett nem illik a program dizájnjához. Végül ezt a kinézetet választottuk a navigációs sávnak. Ez az elem is többszöri változtatáson esett át, de a négy eredeti eleme még most is szerepel a látható menüpontok között. Ezek a következők: Vendég bejelentkezés, kijelentkezés, foglalások szerkesztése és fogyasztások hozzáadása. Ezek mellett további két elemmel bővült a munka során. Ezek közül az első a felhasználói és foglalási naplózás megtekintése. Az utolsó menüpontban pedig a weboldalon küldött hibajelentéseket és értékeléseket lehet megnézni. A menü alatt pedig az aktuális dátum és idő is fellelhető. Eredetileg szerepelt volna itt egy menüpont, ahol a vendégek be és kijelentkezéskor fizetett összegeket lehetett volna szemügyre venni. De a munkánk során lecseréltük ezt a „Logs” menüpontra és a hely hiányában ezt el kellett távolítani a menüpontok közül.



### Vendég érkezik

Ezen az oldalon a recepciós egy listában megtalálja az aznapra várt foglalásokhoz tartozó vendégek neveit. Itt, ha sikeresen kiválasztotta a megérkezett vendéget, akkor megjelennek a foglaláshoz és az ügyfélhez tartozó adatok. Ezek közé tartoznak az érkezés, távozás dátuma a vendégek száma, foglalás ára és még további információk is. Ezen adatok egyeztetése és ellenőrzése után, lehetséges az érkezéskor történő fizetés, vagy akár távozások is fizethet a látogató. Ha előre szeretne fizetni, akkor, választhat, hogy kártyával vagy esetleg készpénzzel szeretne törleszteni. Ha a kártya mellett dönt, akkor felugrik egy ablak, amelyen „kártya érintés” után visszajelzést kap a sikeres fizetésről. Ha a készpénzt választja, akkor a recepciós betáplálja a kapott összeget és az alkalmazás kiszámolja neki a visszajáró mennyiségét. Ha a szemléltetett értékek megfelelnek, akkor már be is jelentkezett a vendég a recepción.


### Vendég távozik

Ezen oldalon megtekinthetők, azok a vendégek, akik a hotelben tartózkodnak. Választás után megjelennek egy listában a foglaláshoz tartozó fogyasztások. Ha a távozáskor történő fizetés mellett döntött az ügyfél, akkor itt látható az ellátás költsége is. Ezen tételek ellenőrzése után, a recepciós ugyanazon a fizetési felületen kijelentkeztetheti a vendéget, nyilvánvalóan itt nincs olyan választási lehetőség, hogy későbbi fizetés.

### Foglalás módosítása

Az alkalmazás egyik legfontosabb funkciója, hogy már rögzített foglalások adatait lehet szerkeszteni. Ebbe beletartoznak azok a foglalások is, amelyeknél már bejelentkezett a recepción a vendég. Az oldal legnagyobb eleme egy felsorolás, amely kilistáz minden foglalást kivéve azokat, amelyek múltbéliek. Az oldal tetején négy gomb található, ezek közül a legegyszerűbb talán a „Törlés” erre kattintva megjelenik egy felugró ablak, amely megerősítést kér a foglalás törléséről. Amennyiben tartozik a választott tételhez fogyasztás még egy kérés lesz látható, ahol erről tájékoztatást kap a felhasználó, itt törölheti a fogyasztásokat is vagy visszaléphet a törléstől. A következő gomb a „Vendég hozzáadása”, kattintáskor egy űrlap jelenik meg ahol nevet, email címet, telefonszámot és lakcímet kell bevinni a rendszerbe. Itt jelszót és felhasználónevet nem kell megadni mert ezt nyilvánvalóan nem az ügyfél fogja kezelni, ha egy kliens itt kerül a nyilvántartásunkba akkor ő csak „vendég” módban lesz és nem lesz még felhasználója, amivel be tudna például jelentkezni a weboldalon, vagy kedvezményeket érhetne el. Következő opció a foglalás hozzáadása, erre a gombra kattintva egy új ablak jelenik meg. Ezen a felületen a foglalás rögzítéséhez szükséges adatokat lehet felvenni. Vásárló választása után az oldal tetejének színe a felhasználó szintje szerint változik és jelzi a kedvezmény mennyiségét ennek megfelelően. Ezekután be és ki jelentkezés dátumát kell megadni, majd a szoba típusát. It a rendszer megvizsgálja hogy van-e éppen szabad szoba a megfelelő fajtából a megadott időpontban és ha nincs akkor ezt visszajelzi a recepciósnak, ha van akkor pedig rögzíti a foglalást. De ez csak akkor történik meg ha a további adatok is ki vannak töltve, például az ellátás, vagy a vendégek száma. Ennél a mezőnél is vizsgálni kell hogy megfelelő adatokat írt-e be a felhasználó. A felnőttek számát hozzá kell vetni a szoba kapacitásához, majd meg kell bizonyosodni arról hogy a vandégek számában legalább egy felnőtt is tartozik. Ha az összes szükséges adatot kitöltötték akkor megjelenik a foglaás ára a „Price” mezőben, ez az ár már a kedvezmények százalékának levonása utáni ár. Még ha van valami különleges kérés akkor annak rögzítésére is van lehetőség. Az utolsó gomb pedig amiről a menüpont a nevét kapta az a foglalások módosítása. Ezt kiválasztva ugyanaz az ablak jelenik meg mint amelyik az előző menüpontnál, annyi különbséghgel hogy itt az adatok már ki vannak töltve a kiválasztott foglaláshoz megfelően. Ha a dátum és vagy szobatípus változtatás történik itt is figyelembe van véve az hogy áll-e rendelkezésre a választott típusú szobából.

### Fogyasztások hozzáadása

Komplexitását véve talán az egyik legegyszerűbb oldal, de viszont megjelenésre lehet, hogy az egyik legbonyolultabbnak tűnik. Először is egy listában megjelennek azokhoz a foglalásokhoz tartozó vendégnevek, aki már bejelentkeztek a szállodába. A felsorolásból történő választás után a jobb oldalon megtalálható teljes kínálat, tételeire kattintással hozzárendelheti őket recepciós a kiválasztott foglaláshoz. Egy-egy foglalás fogyasztásai is láthatóak egy listában, ebből a listából, az alatta megtalálható „Törlés” gombbal lehet eltávolítani a kiválasztott tételt. Az oldal alján pedig megtalálható a választott foglaláshoz rögzített fogyasztások összértéke. A teljes lista alatt fellelhető három gomb, melyek közül az elsőnek a segítségével új fogyasztási lehetőségeket lehet felvenni. A második gomb megnyomásával a már meglévő fogyasztási lehetőségeket lehet módosítani. Az utolsó gombbal pedig a listát lehet szűrni típusok alapján ilyenek például az ételtípusok a weboldal étterem fülén vagy a koktélok.